
Meie:XX.08.2026 nr 7-8/2851-X
Jõelähtme Vallavolikogu seisukoht seonduvalt Marina Minerals OÜ esitatud Kulli II liivakarjääri keskkonnaloa taotlusega
Keskkonnaamet  teatab 19.06.2026 kirjaga nr DM-136764-5,  et on võtnud menetlusse Marina Minerals OÜ (registrikood 11349875; aadress Jalgpalli tn 21, Kesklinna linnaosa, Tallinn, Harju maakond 11312) 02.06.2026 esitatud Kulli II liivakarjääri keskkonnaloa taotluse.

Taotletav Kulli II liivakarjäär asub Harju maakonnas Jõelähtme vallas Saha külas riigile kuuluval kinnistul Mäekünka (katastritunnus 24501:001:0725, kinnistu nr 7424250, maatulundusmaa 100%) ning Rae vallas Kadaka külas riigile kuuluvatel kinnistutel Salu (katastritunnus 65301:001:3351, kinnistu nr 14636702, maatulundusmaa 100%), Kärnerisauna (katastritunnus 65301:013:0069, kinnistu nr 14564502, maatulundusmaa 100%) ja Sauna (katastritunnus 65301:001:3352, kinnistu nr 14636802, maatulundusmaa 100%). Riigivara valitseja on Majandus- ja Kommunikatsiooniministeerium ning volitatud asutus Maa- ja Ruumiamet.
Esitatud taotluse kohaselt soovitakse keskkonnaluba Kulli II liivakarjääri mäeeraldisel täiteliiva kaevandamiseks.
Marina Minerals esindaja käis esitatud taotlust tutvustamas 05.08.2026 toimunud Jõelähtme Vallavolikogu keskkonnakomisjoni koosolekul.

Taotletav mäeeraldis hõlmab Kulli kruusamaardla (registrikaart nr 838) täiteliiva aktiivse tarbevaru 4 ja 5 plokke. Tegemist on uue mäeeraldisega, mille pindala on 23,15 ha ja teenindusmaa pindala 24,57 ha. Mäeeraldisega seotud täiteliiva aktiivne tarbevaru kogus on järgmine:
4 plokk – 324 tuh m³

5 plokk – 162 tuh m³.
Kokku on täiteliiva aktiivse tarbevaru kogus 486 tuh m³, millest kaevandatav varu on 453 tuh m³. Maavara kaevandamise keskmiseks aastamääraks on 45 tuh m³. Maavara kasutusaladeks on üld- ja teedeehitus. Keskkonnaloa kehtivusajaks taotletakse 10 aastat. Kaevandatud maa korrastatakse metsamaaks ja madalaveeliseks veekoguks.
Jõelähtme Vallavolikogu märgib seoses esitatud taotlusega järgmist:

1) Geoloogilise uuringuloa menetluse juures andis Jõelähtme Vallavolikogu oma seisukoha 16.05.2024 kirjaga nr 7-9/1635-1. Toonases seisukohas viitas volikogu, et uuringuruum asub rohevõrgustiku T9 tuumalas ning kui esitatakse kaevandamisloa taotlus, siis tuleb koos kaevandamisloa taotlusega loa taotlejal esitada kavandatava kaevandamistegevuse ja rohevõrgustiku toimivuse ning ümberkaudsete loodusväärtuste püsivuse kohta detailsem eksperthinnang, mille alusel on võimalus Jõelähtme Vallavolikogul kujundada seisukoht kaevandamise võimalikkuse ja lubatavuse osas taotletaval alal.  Kulli II liivakarjääri keskkonnaloa taotlusega koos sellist hinnangut esitatud paraku ei ole.
2) Jõelähtme Vallavolikogu juhtis 16.05.2024 kirjaga nr 7-9/1635-1 tähelepanu, et karjääri väljaveoteena tuleb kasutada  Tellivere teed (tee nr 2451150) ning Lagedi-Aruküla-Peningi teed (tee nr 11300) ühendavat teed nr 4647258, mis tuleb selleks otstarbeks täies ulatuses rekonstrueerida. 
Juurdepääs taotletavale Kulli mäeeraldisele läbib järgmisi kinnistuid:
·  Riigiomandis olev kinnistu Viimsi metskond 312, Kulli külas, Raasiku vald (katastritunnus 65101:002:0659), volitatud asutus Riigimetsa Majandamise Keskus;
· Riigiomandis olev kinnistu Mäemardi, Kadaka külas, Rae vald (katastritunnus 65301:013:0065), volitatud asutus Maa- ja Ruumiamet;
· Riigiomandis olev kinnistu Halltihase, Kulli külas, Raasiku vald (katastritunnus 65101:002:0807), volitatud asutus Riigimetsa Majandamise Keskus;
· Eraomandis olev Aksli kinnistu Kulli külas, Raasiku vald (katastritunnus 65101:002:0357);
· Munitsipaalomandis olev Raba tee Kulli külas, Raasiku vald (katastritunnus 65101:001:0594).
22.06.2026 kirjaga 7-8/2851-2 palus Jõelähtme Vallavalitsus Marina Minerals OÜ-l edastada info hiljemalt 27.07.2026 millised kokkulepped on sõlmitud maaomanikega seoses juurdepääsutee kasutamisega. Marina Minerals OÜ-lt palutud infot antud tähtajaks vallavalitsusele paraku ei laekunud.
Keskkonnaotsuste infosüsteemis KOTKAS menetluse M-136764 all on leitav  DAVA Foods Estonia AS seisukoht Kulli II liivakarjääri keskkonnaloa taotlusele (registreeritud 22.07.2026 DM-136764-6). Seisukohast  selgub, et 2025.aastal rajas DAVA Foods Estonia AS asfaltbetoon kattega tee Lagedi-Aruküla-Peningi teest kuni Kulli farmini. 12.08.2026 edastas Marina Minerals DAVA Foods Estonia AS-ga sõlmitud ühiste kavatsuste kokkuleppe. Siiski on tegemist vaid eelkokkuleppega ning see ei puuduta kõiki juurdepääsuteed hõlmavaid kinnistuid.
3) Menetluses olevas Harju maakonna maavarade teemaplaneeringus on öeldud, et Kliimaministeeriumi prognoosi kohaselt on 2026. aasta mai seisuga maakonnas keskkonnalubadega kasutusse antud sellises mahus ehitusliiva, mis tagab varustuskindluse kuni 24 aastaks ning planeeringu lahendus näeb ette riigi huviga liiva alade planeerimist vaid kahes piirkonnas - Tallinn-Saku liivamaardlas ja Kuusalu ning Soodla maardlates. Seega ei ole Kulli liivkarjääri näol tegemist riigi huviga alaga.
Kokkuvõtvalt, Jõelähtme Vallavolikogu ei anna nõusolekut keskkonnaloa väljastamiseks sest:
1) ei ole esitatud ümberkaudsete loodusväärtuste püsivuse kohta detailsemat eksperthinnangut;

2) ei ole esitatud väljaveotee kasutatamiseks sõlmitud kokkuleppeid maaomanikega.
3) menetluses oleva Harju maakonna maavarade teemaplaneeringu kohaselt ei ole tegemist riigi huviga alaga.
Lugupidamisega

(allkirjastatud digitaalselt)
Jaak Aab
vallavolikogu esimees 

2

